《次韵陈鲁望郎中》
宋代·喻良能

笔底词华盛，宁论大小山。
敷腴建安际，古澹贞元间。
未许窥三昧，时容见一斑。
草堂诗律在，风味唤仍还。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。